Joralf Gjerstad

Joralf Gjerstad (1926–2021), også kjent som Snåsamannen og Snåsakallen, var en norsk politiker, forfatter, «klarsynt» og helbreder med «varme hender». Gjerstad skrev flere lokalhistoriske bøker, i tillegg til selvbiografier.

Gjerstad ble født den 11. april 1926 i enkle kår og fikk bare fem års skolegang. Han kom til verden som nummer seks i søskenflokken på åtte barn. Han arbeidet på Snåsa meieri, og var i 16 år klokker i Snåsa kirke (Den norske kirke). Han var lokalpolitiker, blant annet som varaordfører for Arbeiderpartiet.
 Healer 
Gjerstad fortalte selv at han allerede som barn skjønte at han hadde evner utenom det vanlige. Han sier at det gikk synskhet i slekten hans, og at denne evnen til å se var sterk hos ham selv. I tillegg hevdet han å kunne helbrede folk. Han sa videre at han lenge prøvde å skyve bort evnene som tidvis var tunge å leve med, men som 21-åring og soldat i Tysklandsbrigaden ble han spådd av en eldre kvinne han tilfeldigvis møtte, som mente han ville bli kjent over hele Norge gjennom å hjelpe folk.

Siden da har han angivelig behandlet tusenvis av mennesker gjennom femti år, og det er blitt hevdet at han helbredet mange av dem med sine varme hender og diagnostiserende synskhet.Et dokumentarprogram om ham som ble sendt på NRK 09.10.2006; jfr NRK Trøndelag: Snåsakaill`n får hundrevis av brev (12.10.2006) 

En rekke kjente personer søkte hjelp hos Gjerstad, blant annet skal Petter Northug ha søkt hjelp hos ham per telefon under Tour de Ski i 2009.- Snåsamannen reddet Northug over telefon VG Bjarne Håkon Hanssen fikk samme år kritikk fordi han som helseminister uttalte at Snåsamannen hadde kurert hans sønn for kolikk i 1997.- Hanssen risikerer å bli latterliggjort VG

Gjerstad tilkjennegav et kristent livssyn. Han var gift med Signe Marie Gjerstad fra 1954 frem til hennes død i 2017. De fikk tre barn sammen. 

Joralf Gjerstad mottok Kongens fortjenstmedalje i sølv.Dagbladet: Kongens heder for Joralfs varme hender (23.01.2002) Han ble i 2006 utnevnt til årets trønder av NRK Trøndelag.nrk.no 28.12.2006: Gjerstad er årets trønder
Høsten samme år sendte NRK en egenprodusert dokumentarfilm om ham med tittelen Kjenner du varmen?. 

Høsten 2008 utgav Ingar Sletten Kolloen biografien Snåsamannen. Boka ble en bestselger etter få uker, og førte til at Gjerstad ble kjent utenfor Trøndelag. I 2012 kom en bok som kritiserte hans virke: Profeten fra Snåsa av Ronnie Johanson. Forfatteren gikk gjennom spådommene hans, og konkluderte med at han ikke var synsk. Helbredelsene mente han kunne forklares med kroppens selvhelbredende evner, placeboeffekt.fritanke.no Har mistet all sympati for Snåsamannen; fritanke.no 28.11.2014 I 2014 kom en sterkt utvidet utgave, med hovedvekt på helbredelsene.

Gjerstad avslo å la seg teste av «vitenskapsfolk eller annen ekspertise».Professor utfordrer Snåsamannen for å avlive myte ; Trønderavisa, 14.3.2013Derfor nekter Snåsamannen (86) å bli forsket på; TV2, 24.10.2012 Hans evner er derfor ikke påvist utover anekdoter om helbredelser og spådommer. Til tross for at det er anslått at han har behandlet  personer er det få registrerte tilbakemeldinger på ham i NAFKAMs register for eksepsjonelle sykdomsforløp.Ser ingen Snåsa-effekt Aftenposten, 15.10.2011 Gjennomganger av hans spådommer har vist at han ikke treffer bedre enn hva man kunne forvente av ren gjetning.Fulltreff for Snåsamannen!!! Fri Tanke; 24.2.2014 Norske forskere var skeptisk til ham og til den ukritiske responsen i norske medier. Den amerikanske skeptikeren James Randi tilbød Gjerstad én million dollar i premie hvis han kunne demonstrere sine evner under kontrollerte forhold.James Randi inviterer Snåsamannen til 1 million dollar-test VG

Også hans søster Ingeborg Gaundal var sterkt skeptisk til Jordal sine evner.

I januar 2016 hadde Margreth Olins dokumentarfilm Mannen fra Snåsa premiere. Ifølge økonomitidsskriftet Kapital, hadde forlag, bokhandlere, forfattere, regissører, filmselskap og kinoer hatt en omsetning på 120 millioner kroner knyttet til merkevaren Snåsamannen.hegnar.no Har håvet inn 120 mill. på Snåsamannens varme hender  03.04.2016 Medisinprofessor Tor K. Larsen, som mente at Joralf Gjerstad hadde «lurt tusenvis av nordmenn trill rundt», tilføyde at han «visstnok ikkje [har] skodd seg økonomisk på kvakksalveriet sitt».«Snåsalureri» av Tor K. Larsen i Dagbladet (05.01.2009).

Han var en hovedgrunnlegger av Marthe og Joralfs hjelpefond, som støtter organisasjoner som arrangerer utendørs tilstelninger for uføre i Nord-Trøndelag.

Blant emner som opptok ham var emigrasjonen fra Snåsa til Amerika. Forbindelsen mellom Snåsa og St. Olaf College i Minnesota, der en av grunnleggerne, den lutherske presten Bernt Julius Muus, kom fra Snåsa, ble dokumentert av Gjerstad.

Han døde 18. juni 2021 på Snåsa sykehjem, i en alder av 95 år.VG.no: Snåsamannen er død, Han har betydd veldig mye for veldig mange, lest 18. juni 2021. Gjerstad ble begravet fra Snåsa kirke 29. juni 2021. Gjerstads barndomshjem, Gjerstadhuset, ble offisielt åpnet for publikum den 23. juni 2012.

 Bibliografi 
 Av Gjerstad
 Minne-bok. Eget forlag, 1980.
«Melk og fløde, ost og smør-" : meieribrukets historie i Snåsa 1888-1988». 1988


 sammen med Fridtjof Jørstad: Bernt Julius Muus - grunnlegger av St.Olaf College. Grunnlagt 6. november 1874. 125-års jubileum feiret i år 2000,  2000
 Det godes vilje: minner fra liv og virke. Trøndersk Forlag 2004, 
 Å stå i lyset. Embla Forlag 2006, 
 Den gode kraften. Gyldendal 2010, 
De gode gjerninger. Gyldendal 2012.
Det siste brevet. Kagge 2015.
 Evig håp. 2020
 Om Gjerstad 
 Arvid Erlandsen. Med varmt hjerte og varme hender! : trollmannen Joralf Gjerstad fra Snåsa. Hojem Trykkeri 2000.
 Ingar Sletten Kolloen. Snåsamannen – kraften som helbreder. Gyldendal 2008. 
Ronnie Johanson. Profeten fra Snåsa. Religionskritisk Forlag 2012. 
 Ronnie Johanson. Snåsamannen : Helbredelsene, spådommene, løgnene. Lanser forlag 2014, 

 Fotnoter 

 Referanser 

 Eksterne lenker 
 «Snåsamannen i » Aftenposten 18. november 2008


Kategori:Klarsynte
Kategori:Personer innen alternativ behandling
Kategori:Norske sakprosaforfattere
Kategori:Lokalpolitikere i Snåsa
Kategori:Ap-politikere i Nord-Trøndelag
Kategori:Kongens fortjenstmedalje i sølv
Kategori:Klokkere
Kategori:Personer fra Snåsa kommune